CELEX: 32021R2264
Language: mt
Date: 2021-12-17 00:00:00
Title: Regolament ta’ Implimentazzjoni tal-Kummissjoni (UE) 2021/2264 tas-17 ta’ Diċembru 2021 li jemenda r-Regolament (KEE) Nru 3649/92 fir-rigward tan-noti ta’ spjegazzjoni tad-dokument simplifikat ta’ akkumpanjament għal produtturi żgħar ċertifikati u awtoċertifikati ta’ xorb alkoħoliku

20.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 455/22
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/2264
         tas-17 ta’ Diċembru 2021
         li jemenda r-Regolament (KEE) Nru 3649/92 fir-rigward tan-noti ta’ spjegazzjoni tad-dokument simplifikat ta’ akkumpanjament għal produtturi żgħar ċertifikati u awtoċertifikati ta’ xorb alkoħoliku
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2008/118/KE tas-16 ta’ Diċembru 2008 dwar l-arranġamenti ġenerali għad-dazju tas-sisa u li jħassar id-Direttiva 92/12/KEE (1), u b’mod partikolari it-tieni subparagrafu tal-Artikolu 34(1) tagħha,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2021/2266 (2) jistabbilixxi l-formola għaċ-ċertifikat imsemmi fl-Artikolu 23a(1) tad-Direttiva tal-Kunsill 92/83/KEE (3) li għandu jinħareġ mill-Istati Membri lil produtturi żgħar indipendenti ta’ xorb alkoħoliku. Dak ir-Regolament jistabbilixxi wkoll ir-referenzi li għandhom isiru minn dawk il-produtturi fid-dokument amministrattiv għall-moviment ta’ xorb alkoħoliku skont il-Kapitoli IV u V tad-Direttiva 2008/118/KE.
                  
               
                     (2)
                  
                  
                     Ir-Regolament tal-Kummissjoni (KEE) Nru 3649/92 (4) jistabbilixxi l-kontenut tad-dokument simplifikat ta’ akkumpanjament għall-iskop tal-movimenti ta’ oġġetti tas-sisa li jkunu ġew mogħtija għall-konsum fl-Istat Membru ta’ dispaċċ.
                  
               
                     (3)
                  
                  
                     Biex jiġu koperti l-produtturi żgħar indipendenti ċertifikati u awtoċertifikati, huwa meħtieġ li l-kaxxa 14 u n-nota ta’ spjega tagħha tad-dokument simplifikat ta’ akkumpanjament għall-moviment ta’ xorb alkoħoliku li jkunu ġew mogħtija għall-konsum jiġu emendati.
                  
               
                     (4)
                  
                  
                     Għaldaqstant jenħtieġ li r-Regolament (KEE) Nru 3649/92 jiġi emendat skont dan.
                  
               
                     (5)
                  
                  
                     Jenħtieġ li l-applikazzjoni ta’ dan ir-Regolament tiġi differita għall-1 ta’ Jannar 2022 sabiex tiġi allinjata mal-applikazzjoni tal-miżuri nazzjonali promulgati għat-traspożizzjoni tad-Direttiva tal-Kunsill (UE) 2020/1151 (5).
                  
               
                     (6)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat dwar id-Dazji tas-Sisa,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament (KEE) Nru 3649/1992 huwa emendat kif ġej:
            
                        (1)
                     
                     
                        Il-Kaxxa 14 tad-dokument akkompanjanti simplifikata hija sostitwita b’dan li ġej:
                        “14 Ċertifikati (ċerti nbejjed u spirti, produtturi żgħar indipendenti ta’ xorb alkoħoliku)”
                     
                  
                        (2)
                     
                     
                        il-punt (3) tal-Kaxxa 14 fit-taqsima “2. Intestaturi” tan-Noti ta’ spjega huwa sostitwit b’dan li ġej:
                        
                                    “3.
                                 
                                 
                                    Għax-xorb alkoħoliku prodott minn produtturi żgħar indipendenti awtoċertifikati, l-informazzjoni għandha tiżdied f’konformità mal-Artikolu 6 tar-Regolament ta’ Implimentazzjoni tal-Kummissjoni (UE) 2021/2266 (*1) meta jkun maħsub li tintalab rata mnaqqsa tad-dazju tas-sisa fl-Istat Membru tad-destinazzjoni.
                                 
                              
                           (*1)  Ir-Regolament ta’ Implimentazzjoni tal-Kummissjoni (UE) 2021/2266 tas-17 ta’ Diċembru 2021 li jistabbilixxi r-regoli għall-applikazzjoni tad-Direttiva tal-Kunsill 92/83/KEE fir-rigward taċ-ċertifikazzjoni u l-awtoċertifikazzjoni ta’ produtturi żgħar indipendenti ta’ xorb alkoħoliku għall-iskop tad-dazju tas-sisa (ĠU L455).”;"
                        
                     
                  
                        (3)
                     
                     
                        il-punt 4 tal-Kaxxa 14 fit-taqsima “2. Intestaturi” tan-Noti ta’ Spjegazzjoni jitħassar.
                     
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Jannar 2022.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta’ Diċembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 9, 14.1.2009, p. 12
         
         
            (2)  Ir-Regolament ta’ Implimentazzjoni tal-Kummissjoni (UE) 2021/2266 tas-17 ta’ Diċembru 2021 li jistabbilixxi regoli għall-applilkazzjoni tad-Direttiva tal-Kunsill 92/83/KEE fir-rigward taċ-ċertifikazzjoni u l-awtoċertifikazzjoni ta’ produtturi żgħar indipendenti ta’ xorb alkoħoliku għall-iskop tad-dazju tas-sisa (Ara paġna 26 ta’ dan il-Ġurnal Uffiċjali).
         
            (3)  Id-Direttiva tal-Kunsill 92/83/KEE tad-19 ta’ Ottubru 1992 dwar l-armonizzazzjoni tal-istrutturi tat-taxxi tas-sisa fuq l-alkoħol u x-xorb alkoħoliku (ĠU L 316, 31.10.1992, p. 21).
         
            (4)  Ir-Regolament tal-Kummissjoni (KEE) Nru 3649/92 tas-17 ta’ Diċembru 1992 dwar dokument ta’ sostenn simplifikat għall-ispostament ta’ ġewwa l-Komunità ta’ prodotti soġġetti għat-taxxa tas-sisa li ġew mogħtija għall-konsum fl-Istat Membru ta’ dispaċċ (ĠU L 369, 18.12.1992, p. 17).
         
            (5)  Id-Direttiva tal-Kunsill (UE) 2020/1151 tad-29 ta’ Lulju 2020 li temenda d-Direttiva 92/83/KEE dwar l-armonizzazzjoni tal-istrutturi tat-taxxi tas-sisa fuq l-alkoħol u x-xorb alkoħoliku (ĠU L 256, 5.8.2020, p. 1).